Lide Leibar Eraso

Lide Leibar Eraso (Oiartzun, Gipuzkoa, 1993ko urriaren 11) gipuzkoar mendizalea da. Urteak eman ditu mendiko eskian lehiatzen Euskal Herriko selekzioarekin eta baita Espainiako selekzioarekin ere. Prestatzaile fisikoa izandakoa, pister lanetan aritzen da Formigalen.

 Biografia 
Txikitatik mendiarekin gertuko harremana izan du Lidek. Erdigunetik urrun zegoen baserrian bizi izan da 6 urte zituenetik eta horrez gain gurasoak mendizaleak izateak asko eragin zion bere zaletasunean. Lau urterekin hasia zen gurasoekin eskiatzen. Zortzi urterekin eskola-kirola egiten zuen, gero saski baloian jokatzen hasi zen eta 15 urterekin, jada, mendiko eskian.thumb|250x250px|Ama eta anaiarekin mendiko eski- lasterketaren helmuganAita Adolfo Leibar Mendarte da, ama, berriz, Miren Eraso Iturriotz. Anaia Yon ere, beti izan da eskiatzaile sutsua eta haren kontakizunak entzunda animatu zen Luz Ardidenen egiten zen “stagera”.  Geroztik urte luzez aritu da mendi eskiko lehiaketetan parte hartzen, eta behin etapa hori gaindituta beste bide batzuetatik jarraitu du bere kirol zaletasuna lantzen, hau da, mendia, eskia eta eskaladan aritzen da baina beste era batera. 

Bere ikasketak, zaletasunak edota lana medio, leku desberdinetan bizitzea suertatu zaio, tartean Gloucester-ren (Ingalaterra), Erasmus programako ikasketak egiteko. Gasteizen ikasten zegoela Errekaleor Bizirik proiektua. ezagutzeko aukera izan zuen eta bertako kide aktiboa izan zen 2015-2018 urte bitartean.

Eskola munduko lehen pausoak, Oiartzungo Iturburu udal haur eskolan eman zituen eta behin hiru urte beteta Elizalde Herri Eskolan burutu zituen HH, LH eta DBH ikasketak. Batxilergoa Koldo Mitxelena BHIn egin zuen, Oreretan. Ondoren kirolari lotutako ikasketak burutu zituen.
 Jarduera fisikoa eta Kirolaren Zientzietan graduatua da (EHU). 
 Goi Errendimenduko Kirol-ean Masterra du Madrileko (COE). Master Amaierako Lanaren izenburua "Mendiko eskiaren alderdi fisiologikoak" izan zen. Lan hau Deporte, Salud y Entrenamiento aldizkarian argitaratu zen 2020an.

 Mendiko eskia 
Gazteen mendi eskiko Euskal Selekzioa osatu zenean sartu zen Lide mendi eskiko ekipoan. 10 urte eman zituen bertan. alt=Pister Formigalen|thumb|Pister Formigalen|250x250pxEuskal Herriko Selekzioko kide izan zen, 2009-2018ra (2014-2015eko denboraldia izan ezik). Talde giroak asko lagundu zuen hainbeste urtez bertan jarraitzeko. Euskal Herriko Selekzioa bere neguko familia zen. 

Munduko txapelketetan parte hartzeko, Espainiako Selekzioko kide izan zen 2010, 2011 eta 2013. urteetan.

 Palmaresa 
 2010: Munduko txapelketan parte hartzea. Canillo (Andorra).
 2011: 3. Juniorra Espainiko Banakako Txapelketan eta Munduko Txapelketan parte hartzea Claut (Italia).
 2012ko Euskadiko Txapeldun junior eta senior mailan.
 2013: 2. Juniorra Espaniko Banakako eta Kronoigoera Txapelketan. 5. 6. 7. postua Munduko Txapelketan, banaka, bertikal eta sprint frogetan hurrenez hurren, Pelvoux (Frantzia) eta 1. Seniorra Travesía Andres de Regilen Nahia Quincoces-ekin bikotea osatuz.
 2016ko Bikotekako Euskadiko Txapelduna Uxue Frailerekin.
 2017: 3. Seniorra Euskadiko Banakako Txapelketan eta Bikotekako Euskadiko Txapelduna Igone Camposekin.
 2018ko Bikotekako Euskadiko Txapelduna Igone Camposekin.

 Beste kirol modalitateak 
Konpetizioaz haratago mendiaz beste modu batera disfrutatzea ere oso gustuko du. Ibiltari modura mendi ibilaldiak baditu eginak, besteak beste:
 Transpirenaika zeharkaldia, aita eta osabarekin. 
 Alpetan: Cervino, Mont Blanc, Gran Paradiso, Zinalrothorn…
 Pico Lenin (Kirgistan) 2019. Ez zuten gailurrik egin. 

 Entrenatzaile/prestatzailea 
Euskal selekzioan aritu ondoren, lehia alde batera uztea erabaki zuen eta 2019tik selekzioko hainbat eskiatzaileren entrenatzaile izan zen. Selekzioko kideez gain beste hainbat kirolari entrenatu ditu 2019-2022 bitarte. 

 Iruditegia 

 Herriko aitortza 
"Oiartzuar emakumeak udalekuetan" egitasmoaren barruan, bere izena eraman zuen haur talde batek 2018an.

 Erreferentziak 

 Kanpo estekak 
 Elkarrizketa Izaskun Zubizarretarekin batera Berria 2018
 Lide Leibar Eraso, prestatzaile fisikoari elkarrizketa Oiartzun irratia 2020

Kategoria:Oiartzuarrak
Kategoria:Mendizaletasuna
Kategoria:Euskal Herriko eskiatzaileak
Kategoria:Euskal Herriko eskalatzaileak
Kategoria:Emakume eskiatzaileak
Kategoria:Emakume eskalatzaileak
Kategoria:Kirol entrenatzaileak